משפחת טרסוב

250px|ממוזער|שמאל|משפחת טרסוב

**משפחת טרסוב** היא משפחה ישראלית של יוטיוברים, ולוגרים ואושיות רשת. לארבעה מבני המשפחה – מורן, ג'וזף, אמה ומיילו – יש ערוצי יוטיוב.

ב-2019 דורגה המשפחה במקום השישי ברשימת "היוטיוברים הבולטים בישראל" בכתבה שפורסמה במוסף "7 לילות" של ידיעות אחרונות. בשנת 2021 נבחרה ל"משפחה של המדינה" בוועידת "האנשים של המדינה" השנתית של ידיעות אחרונות ו-ynet.

המשפחה התגוררה בראשון לציון ובסתיו 2024 עברה לקיבוץ חולדה.

## בני המשפחה

;מורן: מורן טרסוב (נולדה ב-30 בספטמבר 1980), אם המשפחה, היא מאפרת ויוטיוברית מאז שנת 2011 בתחומי יופי ולייף סטייל למשפחות. מורן מגייסת את משפחתה לפעילויות למען החברה והסביבה.
טרסוב הוא שם המשפחה של מורן והמשפחה מזוהה בשם האם.
;ג'וזף: ג'וזף סטאר (נולד ב-3 באפריל 1980) שמו האמיתי הוא יוסף יריב הילסנרד, אבי המשפחה, הוא תקליטן ויוטיובר. הוא מוגדר כ"מנהל הקרייאיטיב" של המשפחה.

;אמה: אמה טרסוב הילסנרד (נולדה ב-7 במאי 2014), בעלת ערוץ יוטיוב עם יותר מ-240,000 מנויים ויותר מ-53,600,000 צפיות.

;מיילו: מיילו טרסוב הילסנרד (נולד ב-27 באוגוסט 2016), בעל ערוץ יוטיוב משלו ובו 170,000 מנויים ויותר מ-5,500,000 מיליון צפיות. ולוג הלידה שלו בערוץ היוטיוב של מורן הגיע לכמיליון וחצי צפיות, והוולוג בו צעד לראשונה חצה מיליון צפיות.

:ב-11 באוגוסט 2022 הוציא מיילו את השיר הראשון שלו, "שיר יום הולדת". בתחילת 2023 היו לשיר כ-1.5 מיליון צפיות.

:מיילו השתתף בסדרה של גיורא חמיצר "רוני ותום" בערוץ טין ניק של ניקלודיאון. מיילו משחק את עומרי האח הצעיר ביותר של רוני גיבור הסדרה.

;ריו: ריו טרסוב הילסנרד (נולד ב-1 בינואר 2021) הוא בן המשפחה הצעיר ביותר. נכון לאפריל 2025 לוולוג הלידה שלו היו קרוב למיליון צפיות.
:ההיריון והלידה של ריו הפכו לסדרת דוקו-ריאליטי ששודרה בערוץ הוט בידור ב-HOT בחודש אוקטובר 2020. הסדרה ליוותה את מורן מרגע גילוי ההיריון ועד החזרה הביתה מבית החולים יחד עם התינוק ריו.

## פעילות
ערוצי היוטיוב של המשפחה הם בין בעלי מספר העוקבים הגדול ביותר בין יוצרי התוכן בישראל. הסרטונים הם וולוגים יום-יומיים, סרטוני קומדיה, אתגרים חברתיים וסרטוני מתכונים.

נכון לדצמבר 2021, לערוץ היוטיוב של מורן, אם המשפחה, מאות מיליוני צפיות כוללות, מעל 750 סרטונים ומעל 430 אלף מנויים.

משפחת טרסוב מתחזקת גם ערוצי אינסטגרם (נכון לנובמבר 2021): למורן טרסוב כ-150k עוקבים ומעל ל-2,300 פוסטים, לג'וזף  כ-51k עוקבים ומעל ל-230 פוסטים, לאמה  כ-18k עוקבים ולמיילו  כ-27k עוקבים.

למשפחה יש משתמשים גם בטיקטוק.

### פעילות חברתית
המשפחה נרתמה גם למספר מטרות חברתיות:
* המאבק של יוטיוב נגד אפליית בעלי מוגבלויות.
* מאבק למען כדור הארץ - פרויקט דיבוב לסרטון הסברה של גרינפיס העולמית.
* השתתפות בקמפיין חברתי "ללא פילטר" לכבוד יום האישה הבינלאומי, שנועד להעביר מסר של העצמה נשית ודימוי גוף - בהקשר של פילטרים באינסטגרם.
* משפחת טרסוב נרתמו לשמח בחנוכה ילדים חולים בבי"ח לילדים ספרא ב.
* בתחילת מלחמת חרבות ברזל, חילקו בני משפחת טרסוב, בשיתוף נעלי גלי, נעליים למפונים.

## ביקורות
באוגוסט 2021, הוסרו 2 סרטונים של המשפחה בה נראה מיילו טרסוב ללא חולצה.

באוקטובר 2021 שידרה המשפחה סרטון, כחלק מסדרת סרטונים מאוד פופולרית בערוץ של מיילו בשם "גנב האופניים", ובו אבי המשפחה נחטף על ידי גנב אופניים. הורים רבים התלוננו על הסדרה וביקשו להוריד אותה. בתגובה משפחת טרסוב התנצלה והסירה את הסרטון.

## פילמוגרפיה
למורן טרסוב הייתה פינה קבועה בתוכנית מילון היופי (הייתה בערוץ 10) בין השנים 2014-2016.

בשנת 2020, כיכבה משפחת טרסוב בסדרת דוקו-ריאליטי בשם "משפחת טרסוב", סדרה בת 17 פרקים בערוץ HOT בידור של הוט. הסדרה מלווה את בני המשפחה: מורן, ג'וזף, אמה ומיילו בתהליך ההריון של מורן, החל מחוויות היום-יום, תחזוק הזוגיות של מורן וג'וזף, חשיפת מין העובר ועד ללידה.

אמה ומיילו הופיעו בשנת 2021 בעונה 8 של הסדרה צוות הצלה בערוץ ניק ג'וניור.

מורן וג'וזף סטאר התארחו בתוכנית פאולה וליאון (20 באוקטובר 2020) ובכתבה בחדשות 13. מיילו התארח אצל אלמוג בוקר (כשהיה בן 4).

מורן התארחה כאורחת מיוחדת בתוכנית סיכום השנה 2021 של מילון היופי בערוץ 13.

ג'וזף השתתף בעונה הרביעית של נינג'ה ישראל 2022.

בשנת 2023, בני משפחת טרסוב השתתפו בעונה ה-10 של הסדרה צוות הצלה של ניקלודיאון בערוץ ניק ג'וניור ובהוט.

מיילו השתתף בתפקיד משנה בסדרה של גיורא חמיצר: "רוני ותום" בתפקיד עומרי, האח הצעיר במשפחת גבריאלי וגם האח הקטן של גיבור הסדרה, רוני גבריאלי (משחק אותו דילן דרור).

### פרזנטורים
בשנת 2019–2020, מורן טרסוב כיהנה כפרזנטורית של המותג פנדורה.

משנת 2019 ועד היום, משמשת מורן טרסוב כפרזנטורית של רשת סופר פארם, עם 2 קולקציות משותפות על שמה שיצאו תחת מותג הבית LIFE:
* קולקציית נסיעות בשנת 2019.
* קולקציית פיג'מות לאמהות ובנות יחד עם בתה אמה בשנת 2020.

בשנת 2021, המשפחה שימשה כפרזנטורים לרשת "הסטוק". בני המשפחה הוציאו יחד קולקציה משותפת של חזרה לבית הספר.

בנובמבר 2021 יצאה קולקציית משחקי יצירה ו-DIY של אמה ממשפחת טרסוב, תחת מותג הצעצועים דיאמנט.

משפחת טרסוב הם פרזנטורים של רשת גלי, מחודש פברואר 2023.

## פרסים ומועמדויות

המשפחה נבחרה ברשימת 25 המשפיענים המובילים לשנת 2024 של ערן סויסה וישראל היום.

## ספרים
המשפחה הוציאה 2 ספרים:
* "המסעדה של אמה" - ספר המתכונים המתוקים של משפחת טרסובספר שנולד בעקבות סדרת היוטיוב בערוץ היוטיוב של מורן טרסוב, בו מורן ואמה מכינות במטבח מתכונים מתוקים שהורים וילדים יכולים להכין יחדיו. זהו ספר האפייה הראשון בארץ עם קודי QR שמובילים לצפייה בסרטוני הכנת המתכונים.
* ספר ילדים בשם: "מתי יום ההולדת שלי?"הספר מלווה את התרגשותו של מַיילוֹ לקראת יום הולדתו הקרב ואת ההכנות אליו. הספר מלווה באיורי קומיקס.

## קישורים חיצוניים
* 
* 
* 
* 
* 
* הדס בשן, מורן טרסוב: "אני גם יודעת מתי לכבות את המצלמה", מגזין את, 26 באוגוסט 2019
* דודי טל, איך הפכה המשפחה מראשון לציון לכוכבת רשת?, השקמה ראשון לציון, 5.1.19

## קישורים חיצוניים

* 

### יוטיוב
* 
* 
* 15px|קישור= סרטונים בערוץ של Emma Tarasov באתר יוטיוב
* 15px|קישור= סרטונים בערוץ של מיילו טרסוב באתר יוטיוב

### אינסטגרם
* 
* 
* 
* 

### טיקטוק
* 
* 

## הערות שוליים

קטגוריה:משפחות יהודיות
קטגוריה:יוטיוברים ישראלים
קטגוריה:כוכבי רשת ישראלים
קטגוריה:חולדה (קיבוץ): אישים